सिंगर ने फोटो शेयर कर जाहिर की खुशी, बोले- सपने में भी कभी ऐसा नहीं सोचा था
76th Cannes Film Festival 2023 - Kumar Sanu's daughter Shannen's debut at Cannes Film Festival 2023. कुमार सानू की बेटी शेनन ने 76वें कांस फिल्म फेस्टिवल 2023 में अपना डेब्यू किया है। इस दौरान वो व्हाइट गाउन में नजर आईं। शेनन को फिल्म इंडियाना जोनस के प्रीमियर का इनविटेशन मिली था।
कुमार सानू की बेटी शेनन ने 76वें कांस फिल्म फेस्टिवल 2023 में अपना डेब्यू किया है। इस दौरान वो व्हाइट गाउन में नजर आईं। शेनन को फिल्म इंडियाना जोनस के प्रीमियर का इनविटेशन मिली था। एक्ट्रेस ऐश्वर्या राय भी इस इवेंट में पहुंची थीं।
शैनन की इस सक्सेस पर उनके पिता कुमार सानू बेहद खुश हैं। सोशल मीडिया पर बेटी की तस्वीरें शेयर करते हुए सानू ने इस बात की खुशी जाहिर की है।
मेरी बेटी, कांस में चमक रही है- कुमार सानू 
पोस्ट शेयर करते हुए उन्होंने लिखा- ‘मेरी बेटी, कांस में चमक रही है। मैंने कभी सपने में ऐसा नहीं सोचा था कि वो इतने बडे़ की शोभा बढ़ाएगी। इंडियाना जोन्स की फिल्मों को डाइ-हार्ड फैन होने के नाते यह वक्त वाकई उनके लिए बेहद खास है।
शैनन की मेहनत ने इंडस्ट्री में उनके लिए एक खाज जगह बनाई है। उसकी जर्नी के बारे में बात करते हुए, मेरा दिल बेहद खुश हो जाता है। मेरी प्यारी बेटी, उड़ते रहो, और यह एक असाधारण विरासत की शुरुआत है।’
डेब्यू पर शेनन ने जाहिर की खुशी, बोलीं- ‘मौका पाकर खुश हूं’
कांस डेब्यू पर खुशी जाहिर करते हुए शैनन ने कहा- यह वाकई बहुत असली लगता है। मैं यह मौका पाकर खुश हूं। मैंने इस बड़ी सी इंडस्ट्री में अपने लिए छोटी सी जगह बनाई है, जिसके लिए मैंने बहुत मेहनत की है। मैं इसे अपनी शुरुआत के तौर पर देखती हूं। मैं बहुत आभारी हूं कि मुझे यह मौका मिला। भागवान की कृपा से और भी बहुत कुछ मिलने वाला है।
2018 में की करियर की शुरुआत, 2020 में ग्लोबल लेवल पर मिली पहचान 
शैनन कुमार सानू ने 2018 में पू बियर के साथ अपने गायन करियर की शुरुआत की थी। 2020 में उन्होंने हॉलीवुड में द बिग फीड के साथ एक्टिंग करियर में उतरीं। साथ ही उन्होंने डेविड आर्केट, एड वेस्टविक और ब्रिटनी स्नों के साथ एंटी बुलिंग सॉन्ग- गिव मी योर हैंड में काम किया, जिसे ग्लोबल ऑडियंस से खूब प्यार मिला।